На 14 декември 2014 г. Карло Конти съобщава имената на участниците в предстоящото 65-о издание на Фестивала в Санремо, сред които е и това на Аннализа. Песента, с която тя участва, е озаглавена "Una finestra tra le stelle" („Прозорец сред звездите“), написана и композирана от Кеко Силвестре. С нея тя се класира на 4-то място в категория "Big". Третата вечер на фестивала е посветена на кавъри на италиански песни и всеки от участниците самостоятелно избира една от тях, която да изпълни. Аннализа изпява хитовата през 80-те години песен "Ti sento" („Чувам те“) на група „Матия Бадзар“.